Dag 1: Daar is brood in die huis - www.bybelkennis.co.za
by Coen Slabber · Published 01/12/2016 · Updated 23/11/2016
160 kilometer. Dit is die afstand wat Josef en die swanger Maria van Nasaret na Betlehem moes reis. Dit was sensustyd. As afstammeling van Dawid moes Josef na Betlehem gereis het om te registreer. Hulle was nie bewus dat hierdie reis die verloop van die wêreld onherroepelik sou verander nie. Betlehem beteken "huis van brood."
Eeue voor Jesus se geboorte was daar 'n hongersnood in Betlehem. 'n Man (Elimelek) met sy vrou en twee seuns trek weg na Moab (Rut 1:1 – 3). Hierdie reis het hom sy lewe gekos – net omdat daar geen brood in die huis van brood was nie. Meer as 'n duisend jaar later onderneem 'n ander man 'n reis wat ook sy lewe sou kos. Hy vlug nie uit Betlehem nie – Hy is daar gebore. Dieselfde dorpie waaruit Elimelek moes vlug, huisves nou die kosbaarste gawe in die geskiedenis van die mensdom. In 'n krip in Betlehem keer die "brood" terug in die persoon van Jesus Christus.
Tot op daardie stadium was daar 'n geestelike hongersnood in die land. By sy geboorte begin Jesus 'n reis wat by die kruis sou eindig. As die die brood wat uit die hemel gekom het (Johannes 6:41) sou Hy later aan die kruis gebreek word. Hy het dit gedoen om ons geestelike honger te stil en ons met God te versoen. Dit is waarlik goeie nuus. Almal moet dit hoor. As Christene is dit ons plig om hierdie nuus aan 'n honger wêreld te vertel. Ons moet na die geestelike hongersnood om ons kyk en sê: "Daar is Brood in die huis". Ek is die brood wat lewe gee (Johannes 6:48).
Terwyl hulle daar was, het die tyd gekom dat haar kind gebore moes word. Sy het haar Eerstelingseun in die wêreld gebring en Hom in doeke toegedraai en in 'n krip neergelê, omdat daar vir hulle geen plek in die herberg was nie (Lukas 2:6 – 7